בס"ד
[bookmark: _GoBack]בציפייה שההידבקות ההמונית בכל האומות היא חלק מתהליך של ביאת משיח צדקנו, יהודים טובים מצאו 2 מדרשים שיתכן ורומזים על המתרחש  לעינינו. ויה"ר שלא ישמע שום פגע רע בבתי בני ישראל. אכי"ר.

מדרש במדבר רבה פרשת קרח פרשה יח:
"ופעמים ע"י צרעה, שנאמר (שמות כג): ושלחתי את הצרעה. אמרו רבותינו: כששלח הקדוש ברוך הוא את הצרעה לפני ישראל להרוג את האמורים, ראה מה כתיב בהן (עמוס ב): ואנכי השמדתי את האמורי מפניהם אשר כגובה ארזים גבהו וחסון הוא כאלונים ואשמיד פריו ממעל וגו'. היתה נכנסת לתוך עינו של ימין ושופכת אירסה והיה מתבקע ונופל ומת, שכן דרכו של הקדוש ברוך הוא לעשות שליחותו ע"י דברים קלים לכל המתגאין עליו, שלח להם בריה קלה להפרע מהם, להודיעך שאין גבורתן ממש.
ולעתיד לבוא, עתיד הקדוש ברוך הוא ליפרע מן האומות ע"י דברים קלים שנאמר (ישעיה ז): והיה ביום ההוא ישרוק ה' לזבוב אשר בקצה יאורי מצרים ולדבורה אשר בארץ אשור."

שיר השירים רבה פרשה ב:

"א"ר חייא בר אבא: סמוך לימות המשיח דֶבֶר גדול בא לעולם והרשעים כלים, והגפנים סמדר נתנו ריח, אלו הנשארים. ועליהם נאמר (ישעיהו ד'): והיה הנשאר בציון והנותר בירושלם".
